මොනරාගල දිස්ත්‍රික්කය වෙනුවෙන් රාජකීය විද්‍යාලය, හා දිස්ත්‍රික්ක ලේකම් කාර්යාලයේ දී එම කාර්ය සිදුකෙරේ.මේ සියලු ස්ථාන ආවරණය වන පරිදි නිරීක්ෂණ කටයුතු සිදුවෙන අතර මේ සියලු ස්ථාන හා නිලධාරීන් ඒකාබද්ධ කෙරෙන මැතිවරණ ප්‍රාදේශීය ‍කාර්යාලයක් ද ක්‍රියාත්මකවන බව නියෝජ්‍ය මැතිවරණ කොමසාරිස් පැවසීය.මේ පිළිබඳ අදහස් දැක් වු ජාතික මැතිවරණ නිරික්ෂණ මධ්‍යස්ථානයේ ජාතික සංවිධායක නීතිඥ රසාංග හරිස්චන්ද්‍ර මහතා- තම සංවිධානය දිස්ත්‍රික්ක දෙකම ආවරණය වන පිරිදි නිරීක්ෂකයන් තුන්සීයක ශක්තිමත් කණ්ඩායමක් යොදවා තිබෙන අතර මේ සියලු දෙනා වෘත්තිකයන්වීම විශේෂයක් බව පැවසීය.බදුල්ල දිස්ත්‍රික්කය සඳහා 609,996ක් ඡන්ද දායකයන් ලියාපදිංචිව සිටින අතර මොනරාගල දිස්ත්‍රික්කය වෙනුවෙන් ඡන්දදායකයන් 332,764 ලියාපදිංචිව සිටිති.බදුල්ල දිස්ත්‍රික්කය සඳහා දේශපාලන පක්ෂ 10ක් හා ස්වාධීන කණ්ඩායම් 04කින් අපේක්ෂකයන් 294ක් ද මොනරාගල දිස්ත්‍රික්කයෙන් දේශපාලන පක්ෂ 12ක් ද ස්වධීන කණ්ඩායම් 07කින් අපේක්ෂකයන් 323ක් මැතිවරණයට ඉදිරිපත්වී සිටින අතර මින් ඌව පළාත් සභාව සඳහා අපේක්ෂකයන් 32ක් තෝරාගැනිමට නියමිතවේ.